ddrg/super_eurlex huggingface dataset:
Úradný vestník L 071 , 13/03/2001 S. 0015 - 0015



Rozhodnutie Rady z 26. februára 2001, ktoré sa týka uzavretia dohody medzi Európskym spoločenstvom a vládou Kanady o obnovení programu spolupráce v oblasti vyššieho vzdelávania a prípravy (2001/197/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 149 a 150 v spojení c článkom 300 ods. 3, prvý pododsek, so zreteľom na návrh Komisie, so zreteľom na stanovisko Európskeho parlamentu, Keďže: (1) Rada svojím rozhodnutím z 22. mája 2000 splnomocnila Komisiu na dojednanie dohody o spolupráci v oblasti vyššieho vzdelávania a odbornej prípravy medzi Európskym spoločenstvom, Kanadou a Spojenými štátmi americkými. (2) Spoločenstvo a Kanada očakávajú dosiahnutie vzájomného úspechu z takejto spolupráce, ktorá musí byť, na strane spoločenstva, doplnkom k bilaterálnym programom medzi členskými štátmi a Kanadou a poskytovať dodatočný európsky prospech. (3) Dohoda medzi Európskym spoločenstvom a vládou Kanady o obnovení programu spolupráce v oblasti vyššieho vzdelávania a odborného vzdelávania a prípravy bude schválená, PRIJALA TOTO ROZHODNUTIE: Článok 1 Dohoda medzi Európskym spoločenstvom vládou Kanady o obnovení programu spolupráce v oblasti vyššieho vzdelávania a odborného vzdelávania a prípravy je týmto schválená v mene spoločenstva. Text dohody je pripojený k tomuto rozhodnutiu. Článok 2 Delegácia Európskeho spoločenstva Spoločnému výboru podľa článku 6 dohody pozostáva zo zástupcov z Komisie za účasti zástupcov z každého členského štátu. Článok 3 Predseda Rady vykoná notifikáciu podľa článku 12 dohody. V Bruseli 26. februára 2001 Za Radu predseda A. Lindh --------------------------------------------------
Úradný vestník L 090 , 30/03/2001 S. 0045 - 0045



Rozhodnutie Rady z 19. marca 2001, ktoré sa týka uzavretia rámcovej dohody o obchodovaní a spolupráci medzi Európskym spoločenstvom a jeho členmi na strane jednej a Kórejskou republikou na druhej strane (2001/248/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 57 ods. 2, článok 71, článok 80 ods. 2 a články 133 a 308 spolu s druhou vetou prvého pododseku článku 300 ods. 2 a prvým pododsekom článku 300 ods. 3, so zreteľom na návrh Komisie [1], so zreteľom na stanovisko Európskeho parlamentu [2], po konzultácií s Hospodárskym a sociálnym výborom, keďže: dohoda uvedená v tomto rozhodnutí by sa mala schváliť, ROZHODLA TAKTO: Článok 1 Rámcová dohoda o obchodovaní a spolupráci medzi Európskym spoločenstvom a jeho členskými štátmi na jednej strane a Kórejskou republikou na druhej strane sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 1. Zástupca Komisie za pomoci zástupcov členských štátoch zastupuje spoločenstvo v Spoločnom výbore stanovenom v článku 19 ods. 3 rámcovej dohody. 2. Stanovisko, ktoré má spoločenstvo zaujať v Spoločnom výbore pri podávaní doporučení, stanoví Rada na návrh Komisie v súlade s príslušnými ustanoveniami Zmluvy o založení Európskeho spoločenstva. Článok 3 Predseda Rady vydá v mene spoločenstva oznámenie tak, ako je stanovené v článku 21 rámcovej dohody. Článok 4 Toto rozhodnutie sa uverejní v Úradnom vestníku Európskych spoločenstiev. V Bruseli 19. marca 2001 Za Radu predseda A. Lindh [1] Ú. v. ES C 188, 28.6.1996, s. 11. [2] Ú. v. ES C 104, 14.4.1999, s. 59. --------------------------------------------------
Úradný vestník L 083 , 22/03/2001 S. 0001 - 0001



Rozhodnutie Rady z 26. februára 2001 o podpísaní a dočasnom uplatňovaní Dohody o obchode s textilnými výrobkami medzi Európskym spoločenstvom a Bosnou a Hercegovinou, parafovanej v Bruseli 24. novembra 2000 RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä jej článok 133 spolu s prvou vetou prvého pododseku jej článku 300 (2), so zreteľom na návrh komisie, keďže: (1) Komisia v mene Európskeho spoločenstva prerokovala Dohodu o obchode s textilnými výrobkami s Bosnou a Hercegovinou. (2) Dohoda bola parafovaná 24. novembra 2000. (3) Vzhľadom na jej možné uzatvorenie v neskoršom termíne, dohoda má byť podpísaná v mene Európskeho spoločenstva. (4) Je primerané, aby sa táto dohoda dočasne uplatňovala od 1. marca 2001 po ukončení príslušných postupov jej formálneho uzatvorenia, a to na základe reciprocity. PRIJALA TOTO ROZHODNUTIE: Článok 1 Vzhľadom na možné uzatvorenie v neskoršom termíne, predseda rady je týmto splnomocnený určiť osoby oprávnené podpísať Dohodu o obchode s textilnými výrobkami medzi Európskym spoločenstvom a Bosnou a Hercegovinou v mene Európskeho spoločenstva. Článok 2 Na základe reciprocity sa dohoda uvedená v článku 1 bude dočasne uplatňovať od 1. marca 2001 po ukončení príslušných postupov jej formálneho uzatvorenia. Text dohody je pripojený k tomuto rozhodnutiu. V Bruseli, 26. februára 2001. Za radu Predseda A. Lindh --------------------------------------------------
Úradný vestník L 125 , 05/05/2001 S. 0001 - 0001



Rozhodnutie Rady z 9. apríla 2001, ktoré sa týka uzatvorenia dohody medzi Európskou úniou a Federálnou republikou Juhoslávia (FRJ) o činnostiach pozorovateľskej misie Európskej únie (EUMM) vo FRJ (2001/352/SZBP) RADA EURÓPSKEJ ÚNIE, so zreteľom na Zmluvu o založení Európskej únie, najmä na jej článok 24, so zreteľom na odporúčanie predsedníctva, keďže: (1) Dňa 22. decembra 2000 Rada prijala jednotnú akciu 2000/811/SZBP o pozorovateľskej misii Európskej únie [1]. (2) Článok 6 tejto jednotnej akcie ustanovuje, že podrobné pravidlá riadenia operácií EUMM v oblastiach jej zodpovednosti sa majú ustanoviť v dohodách, ktoré sa majú uzavrieť v súlade s postupom ustanoveným v článku 24 zmluvy. (3) Na základe rozhodnutia Rady z 12. marca 2001, ktoré predsedníctvo oprávňuje začínať vyjednávania, predsedníctvo vyjednalo dohodu s FRJ o činnostiach EUMM. (4) Táto dohoda by sa mala schváliť, ROZHODLA TAKTO: Článok 1 Dohoda medzi Európskou úniou a Federálnou republikou Juhoslávia o činnostiach pozorovateľskej misie Európskej únie (EUMM) vo Federálnej republike Juhoslávia sa týmto schvaľuje v mene Európskej únie. Znenie dohody sa pripojí k tomuto rozhodnutiu. Článok 2 Predseda Rady sa týmto oprávňuje vymenovať osobu splnomocnenú podpísať túto dohodu zaväzujúcu Európsku úniu. Článok 3 Toto rozhodnutie sa uverejní v úradnom vestníku. Nadobúda účinnosť dňom jeho uverejnenia. V Luxemburgu 9. apríla 2001 Za Radu predseda A. Lindh [1] Ú. v. ES L 328, 31.12.2000, s. 53. --------------------------------------------------
Úradný vestník L 124 , 04/05/2001 S. 0001 - 0001



Rada ROZHODNUTIE Rady z 9. apríla 2001 o uzatvorení Dočasnej dohody o obchode a záležitostiach, ktoré sa týkajú obchodu medzi Európskym spoločenstvom na jednej strane a bývalou Juhoslovanskou Macedónskou republikou na strane druhej (2001/330/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 133 v súvislosti s jej prvým podosekom prvou vetou článku 300 ods. 2, so zreteľom na návrh Komisie, keďže: (1) nie je doriešené nadobudnutie platnosti Stabilizačnej a asociačnej dohody medzi Európskymi spoločenstvami a ich členskými štátmi na jednej strane a bývalou juhoslovanskou Macedónskou republikou na strane druhej, podpísanej v Luxemburgu 9. apríla 2001, je potrebné schváliť Dočasnú dohodu o obchode a záležitostí týkajúcich sa obchodu medzi Európskym spoločenstvom na jednej strane a bývalou Juhoslovanskou Macedónskou republikou na strane druhej. (2) obchodné ustanovenia, obsiahnuté v tejto dohode, majú mimoriadny charakter spojený s politikou vykonávanou v rámci stabilizačného a asociačného procesu a nebudú pre Európsku úniu vytvárať žiadny precedens v obchodnej politike voči tretím krajinám okrem krajín západného Balkánu. (3) táto dohoda by sa preto mala schváliť v mene spoločenstva, ROZHODLA TAKTO: Článok 1 Týmto sa v mene spoločenstva schvaľuje Dočasná dohoda o obchode a záležitostiach týkajúcich sa obchodu medzi Európskym spoločenstvom na jednej strane a bývalou Juhoslovanskou Macedónskou republikou na strane druhej, prílohy a protokoly k nej pripojené a vyhlásenia pripojené k Záverečnému aktu. Texty uvedené v prvom odseku sú pripojené k tomuto rozhodnutiu. Článok 2 Predseda Rady je týmto oprávnený poveriť v mene spoločenstva osoby, u ktorých bude uložený oznamovací akt uvedený v článku 50 tejto dohody. V Luxemburgu 9. apríla 2001 Za Radu predseda A. Lindh --------------------------------------------------
Úradný vestník L 118 , 27/04/2001 S. 0047 - 0047



Rozhodnutie Rady z 26. februára 2001, ktoré sa týka uzavretia Dohody o spolupráci medzi Európskym spoločenstvom a Bangladéšskou ľudovou republikou o partnerstve a rozvoji (2001/332/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jeho články 133 a 181, a v súvislosti s prvou vetou článku 300(2) a prvého pododseku článku 300(3) tejto zmluvy, so zreteľom na návrh Komisie [1], so zreteľom na stanovisko Európskeho parlamentu, keďže: (1) V zmysle článku 177 zmluvy by politika Spoločenstva v oblasti rozvojovej spolupráce mala podporovať trvalý hospodársky a sociálny rozvoj rozvojových krajín, ich plynulé a postupné začlenenie do svetového hospodárstva a boj proti chudobe v týchto krajinách. (2) Spoločenstvo by malo na dosiahnutie svojich cieľov v oblasti vonkajších hospodárskych vztahov schváliť dohodu o spolupráci mezi Európskym spoločenstvom a Bangladéšskou ľudovou republikou o partnerstve a rozvoji, ROZHODLA TAKTO: Článok 1 Dohoda o spolupráci medzi Európskym spoločenstvom a Bangladéšskou ľudovou republikou o partnerstve a rozvoji sa schvaľuje menom Spoločenstva. Text dohody je pripojený k tomuto rozhodnutiu. Článok 2 Predseda Rady vykoná oznámenie stanovené v článku 20 dohody. Článok 3 Komisia, ktorej pomáhajú zástupcovia členských štátov, zastupuje Spoločenstvo v zmiešanom výbore podľa článku 12 dohody. Článok 4 Toto rozhodnutie bude uverejnené v Úradnom vestníku Európskych spoločenstiev. V Bruseli 26. februára 2001 Za Radu predsedníčka A. Lindh [1] Ú. v. ES C 143, 21.5.1999, s. 8. --------------------------------------------------
Úradný vestník L 134 , 17/05/2001 S. 0040 - 0040



Rozhodnutie Rady zo 4. apríla 2001 o schválení Protokolu o ťažkých kovoch k Dohovoru o diaľkovom znečisťovaní ovzdušia prechádzajúcom hranice štátov z roku 1979 (2001/379/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na článok 175 ods. 1, v spojení s prvou vetou prvého pododseku odseku 2 a prvým pododsekom odseku 3 jej článku 300, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) spoločenstvo 24. júna 1998 v Aarhuse podpísalo Protokol o ťažkých kovoch k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (ďalej len "protokol"); (2) protokol je zameraný na znižovanie emisií ťažkých kovov spôsobených ľudskými činnosťami, ktoré by sa diaľkovým prenosom prechádzajúcim hranice štátov mohli dostať do ovzdušia a výrazne poškodiť ľudské zdravie alebo životné prostredie; (3) protokol stanovuje zníženie celkových ročných emisií kadmia, olova a ortuti do ovzdušia a uplatňovanie opatrení na kontrolu výrobkov; (4) opatrenia zamýšľané v protokole prispievajú k dosahovaniu cieľov environmentálnej politiky spoločenstva; (5) spoločenstvo a členské štáty spolupracujú v rámci svojich príslušných právomocí s nečlenskými krajinami a príslušnými medzinárodnými organizáciami; (6) spoločenstvo by malo protokol schváliť, ROZHODLA TAKTO: Článok 1 Protokol o ťažkých kovoch k Dohovoru o diaľkovom znečisťovaní ovzdušia prechádzajúcom hranicami štátov z roku 1979, podpísaný 24. júna 1998, sa týmto schvaľuje v mene Európskeho spoločenstva. Text protokolu je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na uloženie listiny o schválení u generálneho tajomníka OSN, v súlade s článkom 16 protokolu. Článok 3 Toto rozhodnutie sa uverejní v Úradnom vestníku Európskych spoločenstiev. V Luxemburgu 4. apríla 2001 Za Radu predseda B. Rosengren [1] Ú. v. ES C 311, 31.10.2000, s. 136. [2] Stanovisko vydané 24. októbra 2000 (zatiaľ neuverejnené v úradnom vestníku). --------------------------------------------------
Úradný vestník L 130 , 12/05/2001 S. 0039 - 0039



Rozhodnutie Komisie zo 7. mája 2001 o úprave diét členov Hospodárskeho a sociálneho výboru, ako aj ich zástupcov (2001/368/ES, Euratom) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 258 štvrtý pododsek, so zreteľom na Zmluvu o založení Európskeho spoločenstva pre atómovú energiu a najmä na jej článok 166 štvrtý pododsek, so zreteľom na žiadosť Hospodárskeho a sociálneho výboru z 15. marca 2001, keďže: (1) Mali by sa upraviť čiastky denných diét vyplácaných členom Hospodárskeho a sociálneho výboru, ako aj ich zástupcom, stanovené v rozhodnutí Rady 81/121/EHS [1]. (2) Mal by sa vytvoriť predpis, ktorý by po uplynutí roka umožnil úpravu denných diét, uhrádzaných podľa zásady odporučenej Radou, o náhrade skutočne vzniknutých nákladov namiesto paušálnych náhrad. (3) Hospodárskemu a sociálnemu výboru by sa malo povoliť stanoviť čiastky denných diét pre odborníkov, PRIJALA TOTO ROZHODNUTIE: Článok 1 Článok 2 rozhodnutia 81/121/EHS sa nahradí takto: "Článok 2 1. Denné diéty za deň cesty sú: - 120 EUR pre členov a ich zástupcov. 2. Denné diéty za deň zasadania sú: - 181 EUR pre členov a ich zástupcov. 3. Ak oprávnená osoba preukáže, že jej vznikli výdavky za nocľah v mieste výkonu práce, patria jej dodatočné denné diéty vo výške 25 EUR." Článok 2 Výbor môže zmeniť čiastky uvedené v článku 1 tohto rozhodnutia na základe správy, ktorú predkladá Hospodársky a sociálny výbor, a to od 1. mája 2002. Článok 3 Toto rozhodnutie nadobúda účinnosť 1. mája 2001. Rozhodnutie stráca účinnosť 31. decembra 2002. V Bruseli 7. mája 2001 Za Radu predseda B. Ringholm [1] Ú. v. ES L 67, 12.3.1981, s. 29. Rozhodnutie naposledy zmenené a doplnené rozhodnutím Komisie 93/358/ES, Euratom (Ú. v. ES L 205, 31.8.1995, s. 38). --------------------------------------------------
Úradný vestník L 148 , 01/06/2001 S. 0078 - 0078



Rozhodnutie Rady z 8. marca 2001, ktorým sa schvaľuje uzatvorenie dohody o spolupráci medzi Európskym spoločenstvom pre atómovú energiu zastúpeným Komisiou a Ministerstvom energetiky Spojených štátov amerických v oblasti výskumu a vývoja energie z jadrovej fúzie zo strany Komisie (2001/411/Euratom) RADA EURÓPSKEJ ÚNIE, so zreteľom na Zmluvu o založení Európskeho spoločenstva pre atómovú energiu, najmä na druhý pododsek jej článku 101, so zreteľom na návrh Komisie, keďže: (1) dohoda o spolupráci pri mierov om využívaní jadrovej energie medzi Európskym spoločenstvom pre atómovú energiu a Spojenými štátmi americkými, podpísaná v Bruseli 7. novembra 1995 a 29. marca 1996 [1], stanovuje spoluprácu pri jadrovom výskume a vývoji vrátane výskumu riadenej termonukleárnej fúzie; (2) Komisia v súlade so smernicami Rady z 10. apríla 2000 viedla rokovania o dohode o spolupráci medzi Európskym spoločenstvom pre atómovú energiu zastúpeným Komisiou a Ministerstvom energetiky Spojených štátov amerických v oblasti výskumu a vývoja energie z jadrovej fúzie; (3) uzatvorenie dohody zo strany Komisie by sa malo schváliť, ROZHODLA TAKTO: Jediný článok Uzatvorenie dohody o spolupráci medzi Európskym spoločenstvom pre atómovú energiu a Ministerstvom energetiky Spojených štátov amerických v oblasti výskumu a vývoja energie z jadrovej fúzie zo strany Komisie za spoločenstvo a v mene spoločenstva sa týmto schvaľuje. Text dohody tvorí prílohu k tomuto rozhodnutiu [2]. V Bruseli 8. marca 2001 Za Radu predseda K. Larsson [1] Ú. v. ES L 120, 20.5.1996, s. 1. [2] Ú. v. ES L 148/78, 1.6.2001, s. 80. --------------------------------------------------
Úradný vestník L 142 , 29/05/2001 S. 0007 - 0007



Rozhodnutie Rady z 28. mája 2001 o závere dohody vo forme výmeny listov medzi Európskym spoločenstvom a Argentínskou republikou podľa článku XXVIII Všeobecnej dohody o clách a obchode (GATT) z 1994 z dôvodu úpravy koncesií s ohľadom na osvedčenia poskytnuté v zozname CXL pripojenom k GATT (2001/404/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou článku 300 ods. 2, so zreteľom na návrh Komisie, keďže: (1) 2. mája Rada splnomocnila Komisiu, aby rokovala a viedla konzultácie s členmi WTO podľa článku XXVIII zmluvy o GATT z roku 1994 s ohľadom na úpravu záväzných taríf na osvedčenie; (2) Komisia uskutočnila rokovania po porade s výborom ustanoveným podľa článku 133 a v rámci vyjednávacích smerníc vydaných Radou; (3) rokovania s Argentínskou republikou, jediným členom WTO, ktorý mal hlavný záujem o dodávky sa úspešne uzatvorili; (4) dohoda vo forme výmeny listov medzi Európskym spoločenstvom a Argentínskou republikou o úprave koncesií osvedčení by sa mala schváliť; (5) opatrenia potrebné na vykonanie tohto rozhodnutia by sa mali prijať podľa riadiaceho postupu stanoveného v článku 46 nariadenia (ES) č. 2200/96 [1], ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Argentínskou republikou podľa článku XXVIII Všeobecnej dohody o clách a obchode (GATT) z roku 1994 o úprave koncesií s ohľadom na osvedčenie poskytnuté v zozname pripojenom k GATT sa týmto schvaľuje v mene Európskeho spoločenstva. Text dohody je pripojený k tomuto rozhodnutiu. Článok 2 Komisia za pomoci výboru zriadenom na základe článku 45 nariadenia (ES) č. 2200/96, prijme všetky nevyhnutné opatrenia na správu dovozných kvót ustanovených v dohode v súlade s postupom ustanoveným v článku 46 tohto nariadenia. Článok 3 Predseda Rady je oprávnený určiť osobu splnomocnenú na podpísanie dohody v mene spoločenstva [2]. Článok 4 Toto rozhodnutie sa uverejní v Úradnom vestníku Európskych spoločenstiev. V Bruseli 28. mája 2001 Za Radu predseda T. Bodström [1] Ú. v. ES L, 21.11.1996, s. 1. Nariadenie naposledy zmenené a doplnené nariadením (ES) č. 2826/2000 (ES) L 328, 23.12.2000, s. 2). [2] Dátum nadobudnutia účinnosti dohody sa uverejní v Úradnom vestníku Európskych spoločenstiev. --------------------------------------------------
Úradný vestník L 167 , 22/06/2001 S. 0020 - 0020



Rozhodnutie Rady zo 4. apríla 2001, ktoré sa týka uzavretia dohody vo forme výmeny listov medzi Európskym spoločenstvom a Čilskou republikou a ktorým sa pripája protokol o vzájomnej správnej pomoci s colnými záležitosťami v rámci Dohody o spolupráci medzi Európskym spoločenstvom a jeho členskými štátmi na strane jednej a Čilskou republikou na strane druhej (2001/473/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou článku 300 ods. 2, so zreteľom na návrh Komisie, keďže: (1) na povolenie vzájomnej správnej pomoci s colnými záležitosťami medzi týmito dvoma stranami, ako je stanovené v článku 7 ods. 3 rámca dohody o spolupráci, ktoré vedie k založeniu politického a hospodárskeho združenia medzi Európskym spoločenstvom a jeho členskými štátmi na strane jednej a Čilskou republikou na strane druhej [1], by sa mal k tejto dohode pridať protokol; (2) s týmto cieľom sa s Čilskou republikou viedli rokovania, ktoré viedli k uzavretiu dohody vo forme výmeny listov a ktorú je v záujme spoločenstva schváliť, SA ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Čilskou republikou, ktorou sa pridáva protokol o vzájomnej správnej pomoci s colnými záležitosťami v rámci dohody o spolupráci sa týmto schvaľuje v mene spoločenstva. Text dohody vo forme výmeny listov je pripojený k tomuto rozhodnutiu. Článok 2 Predseda Rady sa týmto oprávňuje poveriť osoby splnomocnené podpísať dohodu, aby tak zaväzovala spoločenstvo [2]. Článok 3 Predseda Rady vydá, v mene spoločenstva, oznámenie, tak ako je stanovené v dohode vo forme výmeny listov. V Luxemburgu 4. apríla 2001 Za Radu predseda B. Rosengren [1] Ú. v. ES L 42, 16.2.1999, s. 46. [2] Dátum vstupu do platnosti protokolu uverejní Generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 151 , 07/06/2001 S. 0034 - 0034



Rozhodnutie Rady z 28. mája 2001, ktorým sa v mene Európskeho spoločenstva uzatvára výmena listov zaznamenávajúca spoločnú zhodu dosiahnutú v otázke pristúpenia Kórejskej republiky k spoločnej zhode na zásadách medzinárodnej spolupráce vo výskumných a rozvojových činnostiach v oblasti inteligentných výrobných systémov medzi Európskym spoločenstvom a Spojenými štátmi americkými, Japonskom, Austráliou, Kanadou, Nórskom a Švajčiarskom (2001/421/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 170, v súvislosti s prvou vetou prvého pododseku článku 300 ods. 2 a prvého pododseku článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) medzinárodná spolupráca v oblasti inteligentných výrobných systémov posilní vedecký a technický základ spoločenstva v priemysle a prispeje ku vyššej konkurencieschopnosti priemyslu spoločenstva; (2) bola uzatvorená výmena listov medzi Európskym spoločenstvom a Spojenými štátmi americkými, Japonskom, Austráliou, Kanadou, Nórskom a Švajčiarskom [2] zaznamenávajúca spoločnú zhodu na zásadách medzinárodnej spolupráce vo výskumných a rozvojových činnostiach v oblasti inteligentných výrobných systémov (IMS), tak ako je stanovené v priloženom mandáte IMS; (3) mandát IMS stanovuje ustanovenia pre prijímanie nových členov v kapitole IX; (4) Kórejská republika sa uchádzala o členstvo v IMS podľa kapitoly IX mandátu IMS; (5) Kórejská republika vyhovela mandátu IMS a príspevky Kórejskej republiky v rámci IMS umožnili vytvoriť pozitívny názor na spoluúčasť tohto regiónu a Medzinárodný riadiaci výbor IMS 12. novembra 1999 odporučil, aby Kórejská republika by mala mať zastúpenie v Medzinárodnom riadiacom výbore IMS, ROZHODLA TAKTO: Článok 1 Týmto sa v mene spoločenstva schvaľuje výmena listov zaznamenávajúca spoločnú zhodu dosiahnutú v otázke pristúpenia Kórejskej republiky k spoločnej zhode na zásadách medzinárodnej spolupráce vo výskumných a rozvojových činnostiach v oblasti inteligentných výrobných systémov (IMS) medzi Európskym spoločenstvom a Spojenými štátmi americkými, Japonskom, Austráliou, Kanadou, Nórskom a Švajčiarskom. Text výmeny listov je pripojený k tomuto rozhodnutiu. Článok 2 Predseda Rady je týmto oprávnený vymenovať osobuy) splnomocnenú(é) na podpísanie výmeny listov zaväzujúcu spoločenstvo. V Bruseli 28. mája 2001 Za Radu predseda T. Östros [1] Stanovisko bolo poskytnuté 3. apríla 2001 (ešte neuverejnené v úradnom vestníku). [2] Ú. v. ES L 161, 18.6.1997, s. 2. --------------------------------------------------